
Atbildes uz 04.06.2024. un 06.06.2024. iesniegtajiem jautājumiem

1.jautājums:
Iepazīstoties ar iepirkuma dokumentāciju tika konstatēts, ka Pasūtītāja dotajā darbu daudzumu sarakstā “J.Zemitāna_tilts” ir ietverta sekojoša darbu pozīcija Nr.2.2.14 “Esošā laukakmens seguma demontāža, inventarizācija (skatīt ģeotehniskās izpētes U5 urbumu)” ar apjomu kompl. 1. Lūdzam Pasūtītāju vai nu definēt konkrētu veicamā darba apjomu, jo no Projekta dokumentācijas nav saprotams kādā apjomā būs jāveic bruģa seguma demontāža, vai arī lūdzam Pasūtītāju koriģēt darbu daudzumu, izsakot to kvadrātmetros;

Atbilde:
Komisija skaidro, ka atbilstoši būvprojektā dotajiem ģeotehniskās izpētes datiem, būvprojekta izstrādes gaitā zem seguma tika konstatēts esošs laukakmens materiāls. Precīzu laukakmens apjomu iespējams fiksēt būvniecības gaitā pēc fakta.

2.jautājums:
Darbu daudzumu sarakstā “J.Zemitāna_tilts” ir dota pozīcija Nr.2.3.1 “Zemes klātnes ierakuma būvniecība (skatīt 2.piezīmi)” ar apjomu 9 743 m3. Ņemot vērā piezīmi Nr.2, lūdzam Pasūtītāju atsevišķi izdalīt pozīcijā ietvertos apjomus, jo zemes darbu izmaksas būtiski atšķiras no apmaļu demontāžas darbu izmaksām, kā arī vēršam uzmanību, ka apmaļu utilizācijas izmaksas atšķiras no ierakuma grunts utilizācijas izmaksām. Papildus, lūdzam paskaidrot, kur paredzēts veikt sāngrāvju rakšanu, atbilstoši piezīmē Nr.2 norādītajā informācijai, ka pozīcijā ietverts arī sāngrāvju rakšanas apjoms. Vēršam uzmanību, ka Projekta dokumentācijā nav atrodama informācija par sāngrāvju izbūvi.

Atbilde:
Komisija skaidro, ka būvuzņēmējs ir tiesīgs zemes darbu veikšanai izmantot savā rīcībā esošo tehniku un ērtāko būvdarbu veikšanas tehnoloģiju. Darbu daudzumu un izmaksu sarakstā minētajā piezīmē norādīti visi darbi, kas konceptuāli saistīti ar ierakuma izstrādi un atsevišķi tie netiks izdalīti. Darbu tehnoloģiskais process ir būvuzņēmēja kompetencē. Piezīmei par sāngrāvjiem ir informatīvs raksturs. Šī būvprojekta ietvaros sāngrāvja rakšana netiek paredzēta.

3.jautājums:
Iepirkuma nolikuma 3.21. punkta prasība, nosaka, ka starp pretendentu un apakšuzņēmēju jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu vērtība EUR no kopējās iepirkuma līguma vērtības.
Lūdzam precizēt, vai ir jānorāda darbu vērtība EUR vai % no kopējās iepirkuma līguma vērtības?

Atbilde:
Komisija skaidro, ka nododamo darbu vērtība jānorāda EUR bez PVN.

